અમારાથી તેમની પરિસ્થિતિ જોવાતી નહોતી એમ જણાવતાં પટેલ સમાજની બહોળી વસ્તી ધરાવતા જવાહરનગરના રહેવાસીઓએ ‘મિડ-ડે’ને કહ્યું હતું કે ‘અમે આર્થિક રીતે સધ્ધર નથી, પણ અમારામાં રહેલી માનવતા મરીપરવારી નથી. ડૉ. આંબેડકરનગર અને ભીમનગરના સ્લમ પર જ્યારે બુલડોઝર ફરી રહ્યું હતું એ સમયે સ્લમવાસીઓની સાથે અમારામાંથી અનેકની આંખો ભીની થઈ હતી. આ રહેવાસીઓ અમારી સામે પચીસ વર્ષથી વધુ સમયથી રહેતા હતા અને હંમેશાં અમારાં સુખદુ:ખના સાથી બનીને રહ્યા હતા. તેમનાં બાળકો અમારાં બાળકો સાથે રમવા અને ભણવા જાય છે. આવા અમારા પાડોશી અચાનક બેઘર બનીને ફુટપાથ પર આવી ગયા.’